དེ་རིང་སེམས་དཔའ་ཆེན་པོ༧སྐྱབས་རྗེ་མགར་ཆེན་རིན་པོ་ཆེ་མཇལ།གདམས་ངག་དང་འབྲེལ་བའི་བཀའ་མོལ་མང་པོ་བྱུང་།ཁོང་གི་ཉམས་ལེན་གྱི་མཐིལ་བྱམས་སྙིང་རྗེ་བྱང་ཆུབ་ཀྱི་སེམས་དང་ཕྱག་རྫོགས་ལ་གནང་བ་དང་།སེམས་ཅན་རེའི་སེམས་པ་དགའ་བའི་ཕན་རེ་ཐོགས་ན་དེ་ལས་ཁོང་ལ་ཐུགས་དགའ་བ་གཞན་མེད་པར་གསུངས།རྒྱལ་བལ་སོགས་ལ་དགོན་པ་རེ་དགོས་པར་ཞུ་མཁན་འདུག་ཀྱང་ཁོང་གིས་ད་ལྟ་ངེད་ཚོ་ལ་དགོན་པ་མང་སྐྱོན་མེད་ན་མ་གཏོགས་ཉུང་སྐྱོན་མི་འདུགདེའི་ཕྱིར་དམ་ཆོས་མ་དར་བའི་ས་ཕྱོགས་མི་རེ་ཆོས་ལ་འཛུད་ནས་སངས་རྒྱས་བསྟན་པ་སྤེལ་ཐུབ་ན་དེ་དགེ་མཚན་ཆེ་བར་གཟིགས་པ་སོགས་ཡིད་འཁུལ་བའི་ཞལ་གསུངས་མང་པོ་གནང་།ཁོང་གི་ཚིག་གསུམ་གནད་བརྡེག་དེབ་རྒྱ་ཡིག་སྟེང་ལ་བཞུགས་པ་ཞིག་གནང་བ་དང་།ཁོང་ལ་སྔོན་ལྟ་བའི་ངོ་འཕྲོད་པ་ཙམ་ཡོད་ཀྱང་ངེས་པ་འདྲོངས་ནས་ཐག་ཆོད་པ་མཁན་པོ་མུན་སེལ་རིན་པོ་ཆེའི་མདུན་ཡིན་པར་གསུངས།